ناحیەی کۆڕێ

ناحیەی کۆڕێ (بە عەرەبی: ناحیة کوري، بە ئینگلیزی: Kore Subdistrict) یەکێکە لە ناحیەکانی قەزای پیرمام لە پارێزگای ھەولێر لە ھەرێمی کوردستان لە عێراق. ناوەندەکەی شارەدێی کۆڕێیە.

 ناو 
ناحیەی کۆڕێ لە ناوەندەکەیەوە وەرگیراوە کە شارۆچکەی کۆڕێیە.

 وشەی کۆڕێ، وشەیەکی لێکدراوە(کۆ + ڕێ)، کۆ بە واتای سەرجەم، ڕێ بەواتای ڕێگا واتای کۆی ڕێکان یان کۆی ڕێگاکان، ئەمەش لە سروشتی ھەڵکەوتەی شارەدێی کۆڕێوە وەرگیراوە کە لە دۆڵێکدایە و چەند ڕێگایەکی دەچێتەوە سەر وەک چوار ڕێیانێک وایە بە تایبەت دەکەوێتە سەر ڕێگای ھەولێر-پیرمام-شەقڵاوە.

 جوگرافیا 
سنووری ناحیەی کۆڕێ:
 لە باکوورەوە ناحیەی باسرمە.
 لە باشوورەوە ناحیەی بەستۆڕە. 
 لە ڕۆژھەڵاتەوە ناحیەی بناری سەفین.
 لە ڕۆژاواوە ناحیەی بەستۆڕە.

 مێژوو 
 بەپێی بەیانی ژمارە(٤)ی ساڵی ٢٠٢٤ی وەزارەتی ناوخۆی حکوومەتی ھەرێمی کوردستان لە بەرواری ٠٣\٠٤\٢٠٢٤دا بڕیاریدا بە فراوانکردنی قەزای پیرمام، ئەویش بە ھێنانە کایەی ناحیەی کۆڕێ، ناحیەی بەستۆڕە، ناحیەی بناری سەفین و دابڕانی ناحیەی دارەشەکران لە قەزای خەبات و بەستنەوەی بە قەزای پیرمامەوە.

 کارگێڕی 
ئەم ناحیەیە لە (١٣) گوند پێکھاتووە:

 کۆڕێ(ناوەند)
 ئاژگە، کۆڕێ
 ئەلماوانی خواروو
 ئەلماوانی سەروو
 بیرێژ
 حوجران
 زەرگوز
 زێبارۆک
 شیوەماسی
 شێخ مەمودیان
 گردەچاڵ
 ماوەلۆ، کۆڕێ
 ناوکەندانی خواروو
 ناوکەندانی سەروو

ئەمانەش ببینە
 قەزای پیرمام
 ناحیەی دارەشەکران
 ناحیەی بەستۆڕە
 ناحیەی بناری سەفین

 سەرچاوەکان 

پۆل:جوگرافیای باشووری کوردستان
پۆل:شوێنە ئاوەدانەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناحیەکانی ھەرێمی کوردستان
پۆل:ناحیەکانی باشووری کوردستان
پۆل:شوێنە ئاوەدانەکانی پارێزگای ھەولێر